
[bookmark: Sujet][bookmark: References][bookmark: TextBodyBegin]Eiropas Parlamenta 2024. gada 28. februāra normatīvā rezolūcija par priekšlikumu Eiropas Parlamenta un Padomes regulai par Eiropas Savienības ģeogrāfiskās izcelsmes norādēm vīnam, stiprajiem alkoholiskajiem dzērieniem un lauksaimniecības produktiem un par lauksaimniecības produktu kvalitātes shēmām, un ar ko groza Regulas (ES) Nr. 1308/2013, (ES) 2017/1001 un (ES) 2019/787 un atceļ Regulu (ES) Nr. 1151/2012 (COM(2022)0134 – C9-0130/2022 – 2022/0089(COD))
(Parastā likumdošanas procedūra: pirmais lasījums)
Eiropas Parlaments,
–	ņemot vērā Komisijas priekšlikumu Eiropas Parlamentam un Padomei (COM(2022)0134),
–	ņemot vērā Līguma par Eiropas Savienības darbību 294. panta 2. punktu, 43. panta 2. punktu un 118. panta 1. punktu, saskaņā ar kuriem Komisija tam ir iesniegusi priekšlikumu (C9‑0130/2022),
–	ņemot vērā Līguma par Eiropas Savienības darbību 294. panta 3. punktu,
–	ņemot vērā Eiropas Ekonomikas un sociālo lietu komitejas 2022. gada 13. jūlija atzinumu[footnoteRef:1], [1:  	OV C 443, 22.11.2022., 116. lpp.] 

–	ņemot vērā Reģionu komitejas 2022. gada 30. novembra atzinumu[footnoteRef:2], [2:  	OV C 79, 2.3.2023., 74. lpp.] 

–	ņemot vērā provizorisko vienošanos, ko atbildīgā komiteja apstiprināja saskaņā ar Reglamenta 74. panta 4. punktu, un Padomes pārstāvja 2023. gada 27. novembra vēstulē pausto apņemšanos apstiprināt Parlamenta nostāju saskaņā ar Līguma par Eiropas Savienības darbību 294. panta 4. punktu,
–	ņemot vērā Reglamenta 59. pantu,
[bookmark: _GoBack]–	ņemot vērā Juridiskās komitejas un Starptautiskās tirdzniecības komitejas atzinumus,
–	ņemot vērā Lauksaimniecības un lauku attīstības komitejas ziņojumu (A9‑0173/2023),
1.	pieņem pirmajā lasījumā turpmāk izklāstīto nostāju[footnoteRef:3]; [3:  	Ar šo nostāju aizstāj 2023. gada 1. jūnijā pieņemtos grozījumus (Pieņemtie teksti P9_TA(2023)0210).] 

2.	apstiprina Eiropas Parlamenta un Padomes kopīgo paziņojumu, kas pievienots šai rezolūcijai;
3.	prasa Komisijai priekšlikumu Parlamentam iesniegt vēlreiz, ja tā savu priekšlikumu aizstāj, būtiski groza vai ir paredzējusi to būtiski grozīt;
4.	uzdod priekšsēdētājai Parlamenta nostāju nosūtīt Padomei un Komisijai, kā arī dalībvalstu parlamentiem.

P9_TC1-COD(2022)0089
Eiropas Parlamenta nostāja, pieņemta pirmajā lasījumā 2024. gada 28. februārī, lai pieņemtu Eiropas Parlamenta un Padomes Regulu (ES) 2024/... par ģeogrāfiskās izcelsmes norādēm vīnam, stiprajiem alkoholiskajiem dzērieniem un lauksaimniecības produktiem, kā arī garantētu tradicionālo īpatnību produktiem un lauksaimniecības produktu fakultatīviem kvalitātes apzīmējumiem, un ar ko groza Regulas (ES) Nr. 1308/2013, (ES) 2019/787 un (ES) 2019/1753 un atceļ Regulu (ES) Nr. 1151/2012
(Tā kā starp Parlamentu un Padomi tika panākta vienošanās, Parlamenta nostāja atbilst galīgajam tiesību aktam Regulai (ES) 2024/1143.)



NORMATĪVĀS REZOLŪCIJAS PIELIKUMS
Eiropas Parlamenta un Padomes kopīga deklarācija saistībā ar Regulas (ES) 2024/1143[footnoteRef:4] pieņemšanu [4:  	OV L, 2024/1143, 23.4.2024., ELI: http://data.europa.eu/eli/reg/2024/1143/oj.] 

Eiropas Parlaments un Padome uzsver, ka par visām ar ģeogrāfiskās izcelsmes norādēm saistītajām procedūrām, ko reglamentē šī regula, joprojām atbildīga ir tikai Komisija.
Eiropas Parlaments un Padome atzīmē, ka Komisijai var palīdzēt tikai attiecībā uz administratīvo uzdevumu izpildi, ja un ciktāl tas ir iespējams saskaņā ar spēkā esošo tiesisko regulējumu.
Pārredzamības labad Komisija tiek mudināta katru gadu informēt Eiropas Parlamentu un Padomi par palīdzību, kas saņemta minēto uzdevumu izpildē.

